F'dibattitu fuq il-programm Andrew on 103, Jonathan Attard, il-kandidat elettorali ġdid għall-Partit Laburista, ġie mistoqsi dwar jekk kienx jivvota għall-proġett kontroversjali tad-db f'Pembroke, approvat mill-Awtorità għall-Ippjanar aktar kmieni din il-ġimgħa. Il-PA tapprova l-proġett tad-db: Il-PA tapprova l-proġett kontroversjali tad-db f'Pembroke Dwar dan, Attard spjega li filwaqt li t-tħassib tan-nies għandu jiġi kkunsidrat, "irridu nżommu f'moħħna li l-proġett issodisfa l-kriterji kollha tal-Awtorità tal-Ippjanar". Ma' dan żied li "ma jistax ikun li kull deċiżjoni tiġi deċiża skont in-numru ta' oġġezzjonijiet". Il-mistieden l-ieħor tal-programm, il-kandidat għall-Partit Nazzjonalista Joe Giglio, qal li wasal iż-żmien biex wieħed jaħseb mill-ġdid fuq kif l-iżvilupp tal-bini jtejjeb u mhux ikerrah lil Malta. Giglio qal li li filwaqt li żoni ta' konservazzjoni urbani huma protetti, hija redikola li qed jitħalla jinbena bini eżatt warajhom b'konsegwenza li jinħonoq il-ġmiel urban li dawn iż-żoni jipprovdu. Bħala soluzzjoni għal dan, Giglio saħaq dwar li l-kostruzzjoni f'Malta għandha tinvesti f'riġenerazzjoni ta' bini sabiħ iżda li huwa mitluq, kif ukoll li tinħoloq regola li tgħid li l-ODZ għandu jibqa' protett. Rigward it-tkerrih ta' Malta, Giglio saħaq li nħolqu ħafna ġungli tal-konkrit u l-ħsara li dawn ikkawżaw se tkun diffiċli biex titneħħa. Fl-aħħar, Giglio saħaq li hemm bżonn li dak li ma ntmessx mill-iżvilupp jiġi protett u salvat, u li Malta tħares lejn il-kostruzzjoni bħala industrija li ttejjeb lill-ekonomija mingħajr ma jsir tkerrih. L-apoloġija ta' Joseph Muscat Attard spjega li filwaqt li kien hemm Laburisti li jinsabu mweġġa' u ddiżappuntati, wieħed ma jistax jgħid li l-Partit Laburista ma tax kas l-iżbalji li saru taħt l-amministrazzjoni ta' Joseph Muscat. Minkejja dan, qal Attard, "ma rridux ngħidu li l-Partit Laburista taħt Joseph Muscat m'għamilx ġid kbir f'Malta, u l-ħsieb hu li nkomplu nibnu fuq il-ġid u nitgħallmu mill-iżbalji". Attard saħaq li n-nies qed jagħrfu l-fatt li l-Partit Laburista għandu politika ġenwina li jekk żbalja se jitlob apoloġija. Mistoqsi dwar jekk Joseph Muscat għamilx apoloġija, Attard qal, "apoloġija m'hemmx għalfejn tgħidilha, imma r-riformi li saru f'din l-aħħar sena huma minnhom infushom reazzjoni proprja għal ċertu ċirkustanzi" li Attard qal intirtu minn amministrazzjonijiet preċedenti tal-Partit Nazzjonalista. Li kieku Joseph Muscat jirritorna fil-politika, Attard qal, ma jagħmilx reazzjoni iżda jirrispetta d-deċiżjoni tal-elettorat. Tista' tara d-dibattitu sħiħ fil-filmat li jmiss: .td_uid_3_60c65d4c78552_rand.td-a-rec-img{text-align:left}.td_uid_3_60c65d4c78552_rand.td-a-rec-img img{margin:0 auto 0 0}